Edmar Rocha di 26 anu, kondenadu ku un pena di kadia di 20 anu. Arguidu staba ta ser akusadu di mata um idosa di 92 anu.
Justisa kondenal, nês parmanhan di sigunda-fera, joven akusadu di morti di idosa Cecília Brito di 92 anu.
Edmar Rocha kondenadu ku un pena di 20 anu di kadia. Arguidu staba ta ser akusadu di 3 krimi, homicídiu agravadu, agresson sexual agravada y tentativa di furta.
Cecília Brito foi brutalmente assassinadu na dia 26 di Dizembro di anu passado dentu di sê kasa na Alto São Nicolau, Son Vicente. Korpu di idosa foi atxadu sem vida dentu di un mala. Relatóriu médiku mostra ma vitima morri pamodi un traumatismu krânio-facial grave ku fractura spostu.
Edmar nega me fazi kela, mas fika provadu ma joven subi quintal di residência di Mana Cecília y è quebra 2 porta qui ta entra na kasa di idosa y agredil brutalmente. Assassino usa un vazu, un ferro di liza roupa y un bengala pa agridi idosa qui provoka txeu konturson na korpu di vitima.
Duranti audiência di julgamento, fika nda provadu ma arguido sata prisiguiba vitima, antes des akontecimentu famílias fika priokupadu e es blinda porta di casa di Mana Cecilia, pa mas siguransa. Um otu ilimentu qui inkrimina arguidu foi marka di sangue atxadu na si plôver, kê tenta fla me daba ku kabesa na un parede.
Tribunal konsigui prova ma arguidu ka foi di nun manera koagidu na konfessa krimi pa agentis di PJ sima è fla durante audiência di julgamentu, un bes qui arguidu konfessa di manera ispontaniu, organizadu y ku logika.
Di akordu ku Juiz, “ di forma sima arguidu diskrevi factu, krimi só podia ser fetu pa alguém ki staba la. Ka fika duvida di kuze ki arguidu fazi, ntom ka poderia ser otu algeum a non ser el”
Arguidu dja foi antis kondenadu pa otus krimi di mesmu tipu, dipôs, è libertadu pamodi ixami di sanidade mental prova mê ta sofreba di perturbason mental.
Juiz ntendi ma arguidu “agi di gorma livri y konscienti”. Ku fatus provadus, Juiz kondena arguidu ku 20 anu di prison pa prática di krimi di homicídiu agravadu y 3 anu pa krimi di agresson sexual. Arguidu kondenadu ku un pena uniku di 23 anu di prison.
Jornal NN fika ta sabe na simana qui passa, ma arguidu nda akusadu di sta nvolvidu na otu processu. Arguidu staba ta ser akusadu di prátika di krimi di tentativa di agresson sexual y otu di ofensa simples a integridade física kontra un joven dificienti. Keli kontici na Otubru di anu passado, um mês antis di morti di Mana Cecília, arguidu prendedu, y dipôs, largadu.
Edmar Rocha kondenadu ku 3 anu y 6 mês di kadia pa krimi di tentativa di violason y ofensa simples a integridade física. Klaru, arguidu ta kumpri un total di 23 y 6 mês.
NoticiasdoNorte
kea_Latn kea_Latn kea_Latn kea_Latn pap_Latn kea_Latn kea_Latn kea_Latn kea_Latn kea_Latn kea_Latn pap_Latn spa_Latn